b'\n_START_ARTICLE_\n2018. aasta Rwanda parlamendivalimised\n_START_PARAGRAPH_\n2018. aasta Rwanda parlamendivalimised olid valimised, mis toimusid 3. septembril 2018. aastal Rwandas  ning mille tulemusena valiti 53 Rwanda parlamendi alamkoja liiget 80st. \xc3\x9clej\xc3\xa4\xc3\xa4nud 27 liiget valitakse kohalike v\xc3\xb5i \xc3\xbcleriigiliste n\xc3\xb5ukogude poolt: 24 kohta neist on reserveeritud naistele ning valitakse kohalike n\xc3\xb5ukogude poolt (6 Idaprovintsist, 6 L\xc3\xb5unaprovintsist, 6 L\xc3\xa4\xc3\xa4neprovintsist, 4 P\xc3\xb5hjaprovintsist ja 2 Kigalist), kaks kohta on reserveeritud noorte esindajatele ning \xc3\xbcks koht puuetega inimeste esindajale._NEWLINE_Valimised v\xc3\xb5itis Rwanda Patriootlik rinne, mis sai 36 kohta 53st otsevalitavast parlamendikohast (koos koalitsioonipartnerite Tsentristliku Demokraatliku Partei, Ideaalse Demokraatliku Partei, Progressi ja \xc3\x9cksmeele Partei ning Rwanda Rahva Demokraatliku Liiduga, kes said iga\xc3\xbcks \xc3\xbche koha, 40 kohta). Lisaks p\xc3\xa4\xc3\xa4sesid parlamenti Sotsiaaldemokraatlik Partei (5 kohta), Liberaalne Partei (4 kohta), Demokraatlik Roheline Partei (2 kohta) ning Imberakuri Sotsiaalne Partei (2 kohta)._NEWLINE_Valimistest v\xc3\xb5ttis osa 7,1 miljonit h\xc3\xa4\xc3\xa4le\xc3\xb5iguslikku kodanikku.'